વરૂણ ધ્યાનથી વિડીયો જોઈ રહ્યો હતો. જેમ્સની એક એક ક્રિયાને બારીકાઈથી જોતા એ નોંધ કર્યે જતો હતો. પલંગની બાજુની ટીપોય પર પડેલા એના ચશ્મા પર પાણીના ટીપાં જોઈ વરૂણને નવાઈ લાગી. મનોમન એની નોંધ લઈ ડાયરીમાં લખી લીધું. એને ઊઠીને મોબાઈલમાં રિમાઈન્ડર જોઈ ચમકતો અને ફટાફટ ચશ્મા પહેરી બાથરૂમમાં જઈ પહેલા નાહી, બ્રશ અને દાઢી કરી તૈયાર થતો જોયો. “આ ઉલટો ક્રમ” એમ એણે નોંધ્યું પણ ખરૂં. નાહીને બહાર નીકળતી વખતે એણે ચશ્મા નહોતા પહેર્યા, એ પણ નોંધી લઈ વરૂણ રસપૂર્વક આગળ જોવા લાગ્યો.